Ivo Jurak

Ivo Jurak (11. oktoober 1977 – 7. märts 2023) oli Eesti sõjaväelane (kapten).

Ta alustas sõjaväelist karjääri ajateenistusega 1996. aastal Sisekaitse Operatiivrügemendis. Ta teenis hiljem ka Scoutspataljoni luureülemana ja Vahipataljoni staabiülemana. Ta on olnud ka Briti väejuhatuse all teeninud ja kogu Afganistani sõja vältel kõige rohkem ohvreid kandnud Eesti välismissiooni Estcoy-8 liige.

Jurak teenis 2015. aasta lõpuni kaitseväe toetuse väejuhatuse liikumise koordineerimise keskuses staabiohvitserina. Tema sõjaväeline karjäär lõppes, kui teda süüdistati riigisaladuse avalikustamises karistusseadustiku paragrahvi 241 lg 1 järgi (riigisaladuse avalikustamine pole seotud riigireetmise ega salakuulamisega), eraviisilises jälitustegevuses ja tulirelva ebaseaduslikus käitlemises. Ta võeti vahi alla 29. augustil 2016. Ta mõisteti süüdi ning teda karistati kahe aasta ja kuue kuu pikkuse vangistusega, millest tal tuli kohe vanglas ära kanda seitse kuud. Ühtlasi määras kohus talle nelja-aastase katseaja."Kohus mõistis kaitseväe eksohvitseri riigisaladuse avalikustamise eest vangi". err.ee, 26. veebruar 2017 Jurak viis töölt kaasa riigisaladust sisaldavat teavet ja hoidis seda oma kodus, võimaldades sellega riigisaladusele ebaseadusliku juurdepääsu.

Jurak võitles 2022. aasta sügisest Ukraina rahvusvahelise maakaitseleegioni koosseisus Venemaa-Ukraina sõjas."Віддав життя під Бахмутом: на війні в Україні загинув перший естонець". 24 Kanal, 10 märts 2023 Ta hukkus 7. märtsil 2023 Bahmuti lahingus. Jurak on teadaolevalt esimene Eesti kodanik, kes on alates Venemaa täiemahulise agressiooni algusest selles sõjas elu kaotanud.Venelaste tule all hukkunud Ivo Jurakut mälestatakse kui tõelist patriooti. Sõber: väärt mees, kes oli alati Eesti eest väljas. delfi.ee, 10 märts 2023Ukraina sõjas hukkus esimene eestlane ERR, 10. märts 2023. Eesti kodanikest on enne teda Venemaa-Ukraina sõjas hukkunud Valgevenest pärit lahingmeedik Nikolai Iljin, kes tapeti 2020. aasta suvel.FOTOD | Kiievis saadeti viimsele teele Donbassis hukkunud Eesti kodanik Delfi, 22. juuli 2020.

1. aprillil 2023 sängitati tema urn mulda Tartu sõjaväekalmistule.FOTOD | „Ta langes ka Eesti vabaduse eest!“ Ukrainas hukkunud Ivo Jurak sängitati Raadil mulda  delfi.ee, 1. aprill 2023

Tunnustus
 NATO medal sõjalisel operatsioonil osalemise eest (2 korda)
 Kaitseministeeriumi rahvusvahelisel sõjalisel operatsioonil osalenu medal
 Kaitseväe teenetemärk lahinguliste teenete eest
 1. jalaväebrigaadi rinnamärk
 Kaitseliidu teenetemedali II ja III klass
 Kaitseliidu Valga maleva teenetemärgi II klass

Vaata ka
Tanel Kriggul

Viited

Välislingid
Haud Tartu Sõjaväekalmistul

Kategooria:Eesti sõjaväelased
Kategooria:Kaitseliitlased
Kategooria:Kaitseväe teenetemärgi kavalerid
Kategooria:Vabatahtlikud võitlejad Venemaa sissetungi ajal Ukrainasse
Kategooria:Tartu sõjaväekalmistule maetud
Kategooria:Sündinud 1977
Kategooria:Surnud 2023